TITLE:
URL:
META:
TOTAL WORDS: 474
TEXT: Мамандығы: 04140100 «Маркетинг (салалар бойынша)» Біліктілігі: 4 S01140103 «Маркетолог» Жұмысшы мамандығы: Біліктілігі: 3 W04140101«Сатушы» Біліктілігі: 3 W04140102 «Мерчендайзер» Оқыту түрі: күндізгі Оқыту тілі: қазақ, орыс тілдері Оқу мерзімі: 9 сынып негізінде – 2 жыл 10 ай, 11 сынып негізінде – 1 жыл 10 ай. Маркетинг – бұл кез келген заманауи ұйымның негізгі үрдісі болып табылады. Кез келген дамыған компания нарыққа тұтынушылардың қажеттілігін өзінің бәсекелестерінен озық түрде ұсына білуі керек. Кез келген қазіргі заманғы бизнестің негізінде маркетинг жатыр: Маркетолог – сұранымды жан-жақты зерделеп‚ болжау‚ жарнаманы пайдалану‚ өндірісті ынталандыру‚ сақтау мен тасымалдаудың осы заманғы тәсілдерін‚ тауарлардың тұтынушыға жетуіне жәрдемдесетін маман. Мамандықтың артықшылықтары: еңбек нарығында сұранысқа ие, жоғары деңгейдегі еңбек ақы, мамандықтың беделділігі, кәсіби салада даму мүмкіншілігі, шығармашылық әлеуетінің дамуы. «Маркетолог» келесі практикалық құзыреттіліктерді меңгеруі керек: «Сатушы» келесі практикалық құзыреттіліктерді меңгеруі керек: «Мерчендайзер» келесі практикалық құзыреттіліктерді меңгеруі керек: Әлеуметтік серіктестікті дамыту аясында Қазтұтынуодағының Сауда-экономикалық колледжі «Маркетинг» мамандығы бойынша «Метро Кеш энд Керри» СО ЖШС, «КеңMart» гипермаркетімен, «Galmart» супермаркетімен бірнеше Меморандумға қол қойылып, «Беркат» Консорциумымен әріптестік туралы келісімшартқа отырған. Біздің әлеуметтік серіктестер Астана қаласы экономикасының дамуына ерекше жағдай жасай алатын ең ірі компаниялар. Олар әлемдік стандарттарға сай тұтынушыларға тауардың әр түрлі топтарын ұсыну арқылы жоғары деңгейде қызмет көрсете алады. Әлеуметтік серіктестер мен Қазтұтынуодағының Сауда-экономикалық колледжі арасындағы ынтымақтастық өзара қызығушылық пен тең құқылы қарым-қатынастан тұрады. Колледж студенттері біздің әлеуметтік серіктестер базасында кәсіптік практикадан өтіп, өздерінің болашақтағы жұмысқа орналасулары үшін таланттарын көрсетіп, келелі келешектеріне жол ашады. Маркетолог мамандар қазіргі таңда өте беделді және аса сұранысқа ие. Колледж түлектері «МЕТРО Кэш энд Керри» ЖШС, «Беркат» консорциумының еншілес мекемелеріне, «Спутник», «Мир вкуса», «Мастер хаус» супермаркеттер желісіне, «КеңMart» гипермаркеті мен «Galmart» супермаркетіне, «Цесна Астык» Концерніне, «Мечта Маркет» ЖШС, жарнама агенттіктері мен шағын және орта бизнес кәсіпорындарына жұмысқа тұра алады. Жақсы теориялық даярлық пен лайықты практика табыстың кілті болмақ, себебі мұндай толыққанды білім, білік және дағды жақсы жұмыс орны мен лайықты сыйақыға ие болуға мүмкіндік береді. Әлеуметтік саясатта мемлекеттің басым бағыттарының бірі - адами капиталға инвестицияны дамыту болып табылады. Техникалық және кәсіптік білім беру жүйесі, яғни Қазтұтынуодағының Сауда – экономикалық колледжі «Жалпыға бірдей тегін кәсіби-техникалық білім беру» жобасын іске асыруды жоспарлауда. Жоба бастауы 2015 жылы 30 қарашада Қазақстан Республикасының Елбасы Н. Ә. Назарбаевтың Қазақстан халқына «ҚАЗАҚСТАН ЖАҢА ЖАҺАНДЫҚ НАҚТЫ АХУАЛДА: ӨСІМ, РЕФОРМАЛАР, ДАМУ» жолдауында жарияланды. «Маркетинг» мамандығы бойынша 2017 жылдан «Жалпыға бірдей тегін кәсіптік білім беру» аясында 2017-2021 жылдарға арналған «Өнімді жұмыспен қамту және бұқаралық кәсіпкерлікті дамыту» бағдарламасы бойынша 2017-2018 оқу жылына мемлекеттік тапсырыс бөлінді. Аталған бағдарламада студенттерге тегін тамақтану, стипендия, жол ақысы және жатақхана секілді әлеуметтік көмектер қарастырылған. Практикалық құзыреттілікті меңгеру үшін колледжде «Студент» оқу-практикалық зертханасы ашылған. Онда студенттер бизнесжоспар құру, тауарды жеткізушілермен жұмыс жасау, мерчензайдинг принциптерін қолдану, негізгі құжаттармен жұмыс жасау, баға стратегияларын әзірлеу, бақылау-кассалық аппаратпен жұмыс жасау дағдыларына, сатып алушылармен іскерлік қарым-қатынас жасауға, «1 С: Сауда» бағдарламасында жұмыс істеуге дағдыланады. Маркетолог – бұл бүгінгі мен болашақтың маманы! Сіздерді Қазтұтынуодағы Сауда-экономикалық колледжінің студенті болуға шақырамыз! (function(m, e, t, r, i, k, a){m[i]=m[i]||function(){(m[i]
